cyanic-selkie/wikianc huggingface dataset:
গ্রে রয়্যাল
গ্রে রওয়েল (Gary Rowell; যিনি "গর্জিয়াস" গ্রে রয়্যাল নামে পরিচিত) একজন মার্কিন পেশাদার কুস্তিগির। ক্যারিয়ারের শুরুতে তিনি রিপ রজার্স ও পেজ হোয়াটলির সাথে কনভার্টিবল ব্লন্ডস নামক হিলের সদস্য ছিলেন।
ফতেপুর ইউনিয়ন, মহেশপুর
ফতেপুর ইউনিয়ন বাংলাদেশের খুলনা বিভাগের, ঝিনাইদহ জেলার, মহেশপুর উপজেলার অন্তর্গত একটি ইউনিয়ন। স্থাপনকাল - ১৯৫৮ সাল। ইউপি কমপ্লেক্স ভবন স্থাপন কাল- ১৯৯৮ সাল।
আয়তন
ফতেপুর ইউনিয়নের আয়তন ৩০ বর্গ কিলোমিটার।
জনসংখ্যার উপাত্ত
ফতেপুর ইউনিয়নের মোট জনসংখ্যা ৩২,৮৩৮ জন। এর মধ্যে পুরুষ ১৬,৭৫৫ জন এবং মহিলা ১৬,০৮৩ জন।
অবস্থান ও সীমানা
মহেশপুর উপজেলার অন্যতম ইউনিয়ন ফতেপুর এবং ইউনিয়ন পরিষদ কমপ্লেক্স ফতেপুরেই অবস্থিত। ঝিনাইদহ হতে ফতেপুরের দূরত্ব প্রায় ৫০কি.মি.। খালিশপুরের ৩ কি.মি. পশ্চিমে ফতেপুর বাসস্টেশন। মহেশপুর সদর হতে উত্তরদিকে ফতেপুরের দূরত্ব ৭ কি.মি.।
উত্তরে-জীবননগর উপজেলার রায়পুর ইউপি,পূর্ব-মহেশপুর উপজেলা ১নং এসবিকে ইউপি,
নামকরণ ও ইতিহাস
ঝিনাইদহ জেলার মহেশপুর উপজেলার অন্তর্গত ফতেপুর একটি ঐতিহ্যবাহী প্রাচীন জনপদ। মহেশপুর উপজেলার অন্যতম ইউনিয়ন ফতেপুর এবং ইউনিয়ন পরিষদ কমপ্লেক্স ফতেপুরেই অবস্থিত। ঝিনাইদহ হতে ফতেপুরের দূরত্ব প্রায় ৫০কি.মি.। খালিশপুরের ৩ কি.মি. পশ্চিমে ফতেপুর বাসস্টেশন। মহেশপুর সদর হতে উত্তরদিকে ফতেপুরের দূরত্ব ৭ কি.মি.। ফতেপুর নামকরণ সম্বন্ধে সঠিক প্রামাণ্য তথ্য পাওয়া যায় না। বাংলার পরবর্তী ইলিয়াস শাহী বংশের অন্যতম সুলতান ছিলেন | জালালউদ্দিন আবুল মুজফফর ফতেহ শাহ (১৪৮১-১৪৮৭ খ্রি.) আবুল ফজল প্রণীত 'তাবাকাত ই আকবরি’ গ্রন্থে লিখিত আছে, তিনি ছিলেন বুদ্ধিমান ও উদার শাসক । ফতেহ শাহ রাজত্ব করেন সাত বছর ৫ মাস। বৃহত্তর যশোর তাঁর রাজ্যভুক্ত ছিল। পক্ষিণবঙ্গ পরিভ্রমণকালে তিনি কপোতাক্ষ নদ তীরবর্তী ফতেপুর এসে সাময়িক আস্তানা করে এখানে অবস্থান করেন কিছুদিন। সে হতে এ স্থানের নামকরণ হয় ফতেপুর । 'পুর’ শব্দের অর্থ জনববসতি স্থান। ক্ষেত্রানুসন্ধানকালে (১৪-০১-২০০৮) আমি এ কথা | শুনতে পারি জনৈক প্রবীণ ব্যক্তির নিকট থেকে। ফতেপুর নামকরণ সম্বন্ধে এ তথ্য যুক্তিযুক্ত বলে মনে হয়। কেননা বাংলার ইতিহাসে সুলতান ফতেশাহর নাম পাওয়া যায়। সে হতে এ স্থানের নামকরণ ফতেপুর হয়েছে এবং সে নামেই ফতেপুর মৌজা ও ইউনিয়ন পরিষদ গঠিত। এখানে ফতেপুর ইউনিয়নের সরকারি ভূমি রাজস্ব অফিস আছে। ভূমিহীনদের একটি আশ্রয়ণ কেন্দ্রও আছে এখানে। পাকিস্তান আমলে এখানে বাজার ছিল, যাকে বলা হতো হাটখোলা। কালীগঞ্জ থেকে জীবননগরের (চুয়াডাঙ্গা জেলায়) দিকে যে পাকা সড়ক চলে গেছে, সেই সড়কের আধা কি.মি. দক্ষিণে ফতেপুর বাজার অবস্থিত। রবিবার ও বুধবারে সাপ্তাহিক হাট বসে এখানে। বাজারের দক্ষিণ-পূর্ব | দিকে ফতেপুর বাওড়। এখানে একটি মৎস্য প্রজনন কেন্দ্র আছে।
ফতেপুর বাওড়ের মাঝখানে দ্বীপাকারে একটি গ্রাম বিদ্যমান। গ্রামের নাম বেড়েরমাঠ। এ এ চারদিকে জল সেজন্য গ্রামের নাম বেড়েরমাঠ বলে স্থানীয় লোকের ধারণা। ফতেপুরে আছে একটি সরকারি স্বাস্থ্য সেবা ক্লিনিক। প্রসূতি মহিলাদের সেবা ও শুশ্রূষা দেয়া এ ক্লিনিকের মাধ্যমে।
ফতেপুরে ৪টি শিক্ষা প্রতিষ্ঠান আছে। সামছুদ্দিন সরকারি মাধ্যমিক বিদ্যাল। (স্থাপিত-১৯৮৪)। ফতেপুর সরকারি প্রাথমিক বিদ্যালয় ও ফতেপুর দাখিল মাদরাসা (স্থাপিত-২০০৩ সাল)। গাজীরন্নেছা নিম্নমাধ্যমিক বালিকা বিদ্যালয় স্থাপিত ২০০৮ সালে। এই শিক্ষা প্রতিষ্ঠান প্রতিষ্ঠাতা ফতেপুরের আব্দুর রহমানের অগ্রণী ভূমিকা ছিল। ব্রিটিশ আমলে ফতেপুর ছিল হিন্দুপ্রধান গ্রাম। নানা ধরনের পূজা-পার্বণ অনুষ্ঠিত হতে এখানে মহাধুমধামে। চৈত্র সংক্রান্তিতে চড়ক পূজা এখানে পালিত হয় বেশ সাড়ম্বরে। শৈবভক্ত হিন্দুরা চড়ক পূজার আয়োজন করে থাকেন প্রতিবছর। কোনো ভক্তের পিঠে বড় বড়শি ফুটিয়ে চড়ক ঘুরানো হয় চড়ক পূজার সময়। ২রা বৈশাখে চড়ক ঘুরানো হয় চড়ক গাছ তলায়। দূর দূরান্ত থেকে শৈবভক্ত হিন্দুদের আগমনে ঘটে রক্ত ঝরা চড়ক পূজায়। পূজা উপলক্ষে ৩ দিন মেলা বসে ফতেপুর বাজারে। এটা তাদের জন্য গৌরবের বিষয় বলে মনে করে। চড়ক ঘুরিয়ে শরীরের রক্ত ঝরানো চড়ক পূজা। ঝিনাইদহ জেলায় আর কোথায়ও পালিত হয় না। শুধুমাত্র ফতেপুরেই হিন্দুরা এ ঐতিহ্য ধরে রেখেছেন যুগ যুগ ধরে।
(ঝিনাইদহ জেলার ইতিহাস পরিক্রমা বই থেকে সংগৃহীত)
শিক্ষা ব্যবস্থা
২০১৬ শিক্ষা জরিপ অনুসারে ফতেপুর ইউনিয়নের সাক্ষরতার হার ৭৫%।
কলেজ
১। মহেশপুর সরকারি ডিগ্রি কলেজ, মহেশপুর, ঝিনাইদহ।
মাধ্যামিক বিদ্যালয়
১। শামছুদ্দিন সরদার মাধ্যমিক বিদ্যালয়, ফতেপুর, কানাইডাঙ্গা, মহেশপুর, ঝিনাইদহ।
২। ফতেপুর গাজীরণনেছা মাধ্যমিক বালিকা বিদ্যালয়, কানাইডাঙ্গা, মহেশপুর, ঝিনাইদহ।
৩। পুরন্দরপুর মডেল একাডেমী, খালিশপুর, মহেশপুর, ঝিনাইদহ।
প্রাথমিক বিদ্যালয়
০১। ফতেপুর সরকারি প্রাথমিক বিদ্যালয়।
০২। নিমতলা সরকারি প্রাথমিক বিদ্যালয়।
০৩। বেড়েরমাঠ সরকারি প্রাথমিক বিদ্যালয়।
০৪। যোগীহুদা সরকারি প্রাথমিক বিদ্যালয়।
০৫। সাড়াতলা সরকারি প্রাথমিক বিদ্যালয়।
০৬। পূর্ব পুরন্দরপুর সরকারি প্রাথমিক বিদ্যালয়।
০৮। কৃষ্ণচন্দ্রপুর সরকারি প্রাথমিক বিদ্যালয়।
০৯। রাখালভোগা সরকারি প্রাথমিক বিদ্যালয়।
১০। কানাইডাঙ্গা সরকারি প্রাথমিক বিদ্যালয়।
১১। একতারপুর সরকারি প্রাথমিক বিদ্যালয়।
মাদরাসা
০১। ফতেপুর দাখিল মাদরাসা, মহেশপুর, ঝিনাইদহ।
কিন্ডারগার্টেন
০১। সানরাইজ কিন্ডারগার্টেন স্কুল।
যোগাযোগ ব্যবস্থা
ফতেপুর ইউনিয়নে যোগাযোগের প্রধান সড়ক হল কালিগঞ্জ-চুয়াডাঙ্গা মহাসড়ক। এ সড়কে সব ধরনের যানবাহন চলাচল করে।  ইউনিয়নের অন্যান্য সড়কগুলোর প্রধান যোগাযোগ মাধ্যম সিএনজি চালিত অটোরিক্সা, ভ্যান, ইজিবাইক, করিমন, আলমসাধু।
ধর্মীয় উপাসনালয়
ফতেপুর ইউনিয়নে ৫৪টি মসজিদ, ১১টি ঈদগাহ, ৭টি মন্দির ও ১টি এতিমখানা রয়েছে।
খাল ও নদী
কপোতাক্ষ নদ
হাট-বাজার
হাট-বাজার সংখ্যা - ০৩ টি, (ফতেপুর বাজার, শিশুতলা বাজার ও ভাটামতলা বাজার)।
দর্শনীয় স্থান
ফতেপুর পুরাতন জমিদার বাড়ি ও পুরন্দরপুর বেড়েপীর সাহেবের দরগাহ্।
উল্লেখযোগ্য ব্যক্তি
এস.এম মনিরুজ্জামান - বাংলাদেশ ব্যাংকের নির্বাহী পরিচালক।
আরও দেখুন
মহেশপুর উপজেলা
ঝিনাইদহ জেলা
বহিঃসংযোগ
ওয়েবসাইট
বনলতা
বনলতা একটি নাম এর দ্বারা বুঝানো হতে পারেঃ
মঙ্গিলাল তাজসিংহ
মঙ্গিলাল তাজসিংহ ছিলেন মধ্য প্রদেশ রাজ্যের একজন ভারতীয় রাজনীতিবিদ। তিনি ১৯৫৭ সালের সাধারণ নির্বাচনে বিজয়ী হয়ে মধ্য প্রদেশের বিধানসভায় রাজপুর বিধানসভা কেন্দ্রের প্রতিনিধিত্ব করেছিলেন।
তথ্যসূত্র
Mangilal Tajsingh
লিওপোল্ড রেডপাথ
থাম্ব| লিওপোল্ড রেডপাথ। পেন্সিল অঙ্কন লিওপোল্ড রেডপাথ (১২ মে ১৮১৬ - ১ মে ১৮৯১) ছিলেন গ্রেট নর্দান রেলওয়ে কোম্পানির একজন কেরানি যিনি তার নিয়োগকর্তাদের বিরুদ্ধে একটি কুখ্যাত প্রতারণা করেছিলেন এবং তাকে অস্ট্রেলিয়ায় নিয়ে যাওয়া হয়েছিল।
জ্যোতিরিন্দ্রনাথ ঠাকুর
জ্যোতিরিন্দ্রনাথ ঠাকুর (৪ মে ১৮৪৯ - ৪ মার্চ ১৯২৫) ছিলেন একজন বাঙালি নাট্যকার, সংগীতস্রষ্টা, সম্পাদক ও চিত্রশিল্পী। স্বকীয় প্রতিভা ছাড়াও অন্যান্য প্রতিভাবানদের খুঁজে বের করার বিরল ক্ষমতা ছিল তার মধ্যে। তিনি তার ছোটোভাই রবীন্দ্রনাথ ঠাকুরের প্রতিভার বিকাশে বিশেষ ভূমিকা পালন করেছিলেন।
পরিবার
দ্বারকানাথ ঠাকুরের পৌত্র ও দেবেন্দ্রনাথ ঠাকুরের পঞ্চম পুত্র জ্যোতিরিন্দ্রনাথের জন্ম হয়েছিল কলকাতার জোড়াসাঁকোর ঠাকুর পরিবারে। রবীন্দ্রনাথ তার থেকে বারো বছরের ছোটো। জ্যোতিরিন্দ্রনাথ তাকে উৎসাহ ও সঙ্গ দিয়ে তার প্রতিভার পূর্ণ বিকাশে সহায়তা করেন। তাদের দুই দাদা কবি ও দার্শনিক দ্বিজেন্দ্রনাথ ঠাকুর ও প্রথম ভারতীয় আইসিএস অফিসার সত্যেন্দ্রনাথ ঠাকুর স্ব স্ব ক্ষেত্রে স্বনামধন্য ছিলেন। জ্যোতিরিন্দ্রনাথের ছোটোবোন স্বর্ণকুমারী দেবী ছিলেন বিশিষ্ট লেখিকা ও সংগীতজ্ঞা।
প্রারম্ভিক জীবন
বাল্যকালে দাদা হেমেন্দ্রনাথ তার শিক্ষার ভার নিয়েছিলেন। পরে তিনি সেন্ট পল'স ও মন্টেগু'স স্কুলে পড়াশোনা করেন। ১৮৬৪ সালে হিন্দু স্কুল থেকে প্রবেশিকা পরীক্ষায় উত্তীর্ণ হন। বিশিষ্ট ঐতিহাসিক ও লেখক রমেশচন্দ্র দত্ত ছিলেন তার সহপাঠী। এরপর প্রেসিডেন্সি কলেজে (অধুনা প্রেসিডেন্সি বিশ্ববিদ্যালয়) ফার্স্ট আর্টস পড়ার সময় থিয়েটারে আকৃষ্ট হয়ে পড়াশোনা ছেড়ে দেন।
মঞ্চ
ছাত্রাবস্থাতেই জ্যোতিরিন্দ্রনাথ থিয়েটারের প্রতি আকৃষ্ট হন। তিনি একটি পারিবারিক নাট্যদল গঠন করে নাটক মঞ্চস্থ করতে শুরু করেন। তার জ্ঞাতিভ্রাতা গণেন্দ্রনাথ ১৮৬৫ সালে স্থাপন করেন জোড়াসাঁকো নাট্যশালা। এই নাট্যশালায় প্রথম যে নাটকটি মঞ্চস্থ হয়েছিল, সেটি হল মাইকেল মধুসূদন দত্তের কৃষ্ণকুমারী। জ্যোতিরিন্দ্রনাথ এই নাটকে অহল্যাদেবী নামে এক সাহসী রানির ভূমিকায় অভিনয় করেন। প্রথম জীবনে নাট্যাভিনয়ে সাফল্য তাকে নাট্যকার হওয়ার ব্যাপারে দৃঢ়প্রতিজ্ঞ করে তোলে।
সরোজিনী একটি বিয়োগান্তক নাটক বা ট্রাজেডি যা একজন রাজপুত রমণীর আত্মহত্যার মাধ্যমে সমাপ্ত হয়। শত্রুদের কাজে যুদ্ধে পরাজিত হবার পর আত্মসম্মান হারানো ঠেকাতে তিনি একাজ করেন। সরোজিনী রাজস্থানরাজস্থানের মেয়োয়ারের রাণা লক্ষণ সিংয়ের কন্যা ছিলেন। আলাউদ্দিন খিলজির হাতে রানা পরাজিত হবার পর সরোজিনীসহ অনেকেই আত্মহত্যা করে।
সরোজিনীর সাথে রবীন্দ্রনাথের জীবনী জড়িত আছে। নাটকটি যে ঘরে রচনা হত, তার পাশের ঘরে কিশোর রবীন্দ্রনাথ সংলাপ শুনতেন। সরোজিনী তৈরির সময় রবীন্দ্রনাথ প্রস্তাব করেন, সরোজিনী জ্বলন্ত আগুনে হেঁটে আত্মাহুতি দিতে যাচ্ছে এই দৃশ্যটির পিছনে উক্তি ব্যবহার না করে গান ব্যবহার করতে হবে। রবীন্দ্রনাথ নাটকটির জন্য একটি গানও রচনা করেন এবং জ্যোতিরিন্দ্রনাথ তাকে সাহায্য করেন।
অশ্রুমতি কিংবদন্তিমূলক নাটক। এই নাটকে একটি হিন্দু মেয়ে একটি মুসলমান ছেলের প্রেমে পড়ে, মেয়েটি ভালবাসা ও পিতার প্রতি কর্তব্যের বাঁধার সম্মুখীন হয়। রাজস্থানের রাণা পরিবার উল্লেখিত তাদের বলে দাবি করে এবং জ্যোতিরিন্দ্রনাথকে এর জন্য দুঃখ প্রকাশ করতে হয়।
অলীক বাবু নাটকে বিধবা বিবাহের সামাজিক পরিস্থিতি ফুটে উঠেছে। প্রথা ও শ্রেণীবিভেদের বিরুদ্ধে প্রেমের উপাখ্যান উঠে এসেছে জ্যোতিরিন্দ্রনাথের নাটকে। তার নাটকগুলো বাংলাদেশ ও পশ্চিমবঙ্গের মঞ্চে নিয়মিতভাবে প্রদর্শিত হয়ে চলেছে।
অনুবাদ ও সম্পাদনা
১৮৬৭ সালে বড় ভাই সত্যেন্দ্রনাথ ঠাকুরের সাথে আহমেদাবাদে থাকার সময় জ্যোতিরিন্দ্রনাথ সেতার বাজাতে ও ছবি আঁকতে শেখেন। তিনি ফরাসি ও মারাঠি ভাষাতেও দক্ষতা অর্জন করেন। বিভিন্ন ভাষার বই, বিশেষ করে নাটক তিনি বাংলা ভাষায় অনুবাদ করেন। ইংরেজি থেকে মার্কাস অরেলিয়াসএর মেডিটেশনস ও শেক্সপিয়ারের জুলিয়াস সিজার অনুবাদ করেন। পিয়েরে লোতি ও থিওফিল গুটিয়ার ছাড়াও তিনি ইতিহাস, দর্শন, ভ্রমণকাহিনী, উপন্যাস ও ছোট গল্প ফরাসি ভাষা থেকে অনুবাদ করেন। ১৮৯৯ থেকে ১৯০৪ সালের মধ্যে তিনি সতেরটি গুরুত্বপূর্ণ সংস্কৃত নাটক বাংলা ভাষায় অনুবাদ করেন। এর মধ্যে কালিদাসের ‘’অভিজ্ঞান শকুন্তলম’’ ও ‘’মালতী মাধবা ও সুদ্রকের "মৃচ্চাদিকা" উল্লেখযোগ্য্। জ্যোতিরিন্দ্রনাথের বড় ভাই দ্বিজেন্দ্রনাথ তত্ত্ববোধিনী পত্রিকার সম্পাদক ছিলেন। জ্যোতিরিন্দ্রনাথ “ভারতী” নামে একটি নতুন ম্যাগাজিনের প্রস্তাব করেন ১৮৭৭ সালে। দ্বিজেন্দ্রনাথ সম্পাদক থাকলেও মূলত তিনিই পত্রিকাটি চালাতেন। ১৯০২-০৩ সালে তিনি বঙ্গীয় সাহিত্য পরিষদের সহ-সভাপতি ছিলেন। ১৮৮২ সালে প্রতিষ্ঠিত সাহিত্যিক সংগঠন, সরস্বত সমাজের তিনি অবদান রাখেন। সংগঠন বাংলা ভাষার সমৃদ্ধির জন্য কাজ করে। জ্যোতিরিন্দ্রনাথের ৪৬ খণ্ড সাহিত্যকর্ম প্রকাশিত হয়েছে, যার মধ্যে প্রচুর অনুবাদও রয়েছে। জ্যোতিরিন্দ্রনাথ সবসময় তার বড় ভাই সত্যেন্দ্রনাথ ঠাকুরের বাড়িতে অনুষ্ঠিত সাহিত্য মজলিশে অংশ নিতেন। অন্যান্য অংশগ্রহণকারীরা ছিলেন দ্বিজেন্দ্রনাথ ঠাকুর, বলেন্দ্রনাথ ঠাকুর, সরলা দেবী, জগদীন্দ্রনাথ রায়, লোকেন্দ্রনাথ পালিত, শরৎকুমারী চৌধুরানী ও প্রমথ চৌধুরী।
সংগীত
জ্যোতিরিন্দ্রনাথ শৈশবে বিষ্ণুপদ চক্রবর্তীর কাছে সঙ্গীত বিষয়ে তালিম নেন। তিনি পিয়ানো, ভায়োলিন, হারমোনিয়াম ও সিতার বাজানোতে দক্ষ ছিলেন। জোড়াসাঁকোর ঠাকুর বাড়ির সঙ্গীত বিপ্লবে মূল ভূমিকা ছিল জ্যোতিরিন্দ্রনাথের। সাহিত্য ও সংগীতে জ্যোতিরিন্দ্রনাথের সঙ্গী ছিলেন অক্ষয় চন্দ্র চৌধুরী। পরে রবীন্দ্রনাথ তাদের সাথে যোগ দেন। জ্যোতিরিন্দ্রনাথ সুরারোপ করতেন ও পিয়ানো বাজাতেন এবং অক্ষয় ও রবীন্দ্রনাথ সুরগুলোতে কথা যোগ করতেন। রবীন্দ্রনাথের নৃত্যনাট্য মায়ের খেলায় ব্যবহৃত ২০ টি গানের সুরকার জ্যোতিরিন্দ্রনাথ।
কলকাতার অগ্রগণ্য সংগীতবিদ ও উচ্চাঙ্গ সঙ্গীত শিল্পী রাজেশ্বর মিত্র বলেন, "এই সময়েও আমরা ঠাকুর বাড়ির সঙ্গীত ও নাট্যসংস্কৃতির উত্থান লক্ষ্য করি, যা সেসময়কার অন্যান্য বাড়ি থেকে পরিমার্জিত ও উজ্জ্বল। এই উন্নতির প্রকল্প করেন জ্যোতিরিন্দ্রনাথ"।
অঙ্কন
অঙ্কন ও স্কেচ করার দিকে আগ্রহী ছিলেন জ্যোতিরিন্দ্রনাথ। নিজের পরিবারের অনেক সদস্যের পোর্ট্রেট তিনি অঙ্কন করেন। তার অঙ্কিত রবীন্দ্রনাথের বিভিন্ন প্রকারের স্কেচ আছে। তার প্রায় ২০০০ টি স্কেচ রবীন্দ্র ভারতী বিশ্ববিদ্যালয় এর জাদুঘরে সংরক্ষিত আছে। এগুলোর মধ্যে কিছু কিছু ভারতীতে প্রকাশিত হয় ১৯১২ সালে। উইলিয়াম রোদেনস্টাইন তার কাজগুলো দেখে চমৎকৃত হন এবং তার আরো স্কেচ দেখতে আগ্রহ প্রকাশ করেন। রবীন্দ্রনাথ একবার জ্যোতিরিন্দ্রনাথের আঁকা প্রচুর পরিমাণ স্কেচ ইংল্যান্ডে প্রদর্শনের জন্য নিয়ে যান। রথেনস্টেইন খুশি হয়ে জ্যোতিরিন্দ্রনাথের কাজের উপর “টুয়েণ্টি-ফাইভ কলোটাইপস ফ্রম দি অরিজিনাল ড্রয়িংস অফ জ্যোতিরিন্দ্রনাথ ঠাকুর” নামে একটি বই ইংল্যান্ডে প্রকাশিত করেন।
অন্যান্য সংশ্লিষ্টতা
১৮৬৯ থেকে ১৮৮৮ সাল পর্যন্ত জ্যোতিরিন্দ্রনাথ আদি ব্রাহ্ম সমাজের সম্পাদক ছিলেন। তিনি ব্রাহ্ম সংগীতকে জনপ্রিয় করার লক্ষ্যে আদি ব্রাহ্ম সমাজ সংগীতবিদ্যালয় প্রতিষ্ঠা করেন।
তার উদ্যোগে একটি গোপন সমাজ "সঞ্জীবনী সভা" প্রতিষ্ঠিত হয়। খুব সম্ভবত ১৮৭৬ সালে প্রতিষ্ঠিত সংগঠনটির সভাপতি ছিলেন রাজনারায়ণ বসু। এই সমাজ ম্যাচের কাঠি তৈরি এবং হাতে পাকানো কাপড় চালু করার চেষ্টা করেন।
স্ত্রীশিক্ষা ও নারীমুক্তি আন্দোলন
স্ত্রীশিক্ষা ও নারীমুক্তি সে যুগে অপরিকল্লপিত বিষয় ছিল। তিনি ব্যক্তিগত উদ্যোগে লোকের সমালোচনাকে উপেক্ষা করে এ ব্যাপারে অগ্রণী ভূমিকা নিয়েছিলেন: তার নিজের নিজের সংসারে পর্দাপ্রথাকে তিনি আমল দেন নি, স্ত্রীকে সকলের সম্মুখে বের করতেন, তাকে নিয়ে প্রকাশ্যে সান্ধ্যভ্রমণে বের হতেন এবং নিজের শিক্ষা ও শিল্পরুচি দিয়ে স্ত্রীকে সুশিক্ষিতা করে তুলেছিলেন। তিনি তার স্ত্রীর শিক্ষার ব্যবস্থা করার পাশাপাশি তাকে কলকাতার মাঝে অশ্বারোহণের প্রশিক্ষণ দেন, যা তার সমসাময়িক রক্ষণশীল সমাজবিরোধী।
বিবাহ ও পরবর্তী জীবন
জ্যোতিরিন্দ্রনাথের ব্যক্তিগত জীবন সুখের হয় নি। ১৮৬৮ সালের ৫ জুলাই কাদম্বিনী নামে একটি কিশোরীর সঙ্গে তার বিবাহ হয়; ঠাকুরবাড়িতে নববধূর নাম পরিবর্তন করে রাখা হয় কাদম্বরী দেবী (১৮৫৯-১৮৮৪)। ইনি দেবর রবীন্দ্রনাথের সমবয়সী ছিলেন এবং স্বামীর এই কনিষ্ঠ ভ্রাতাটিকে এত স্নেহ করতেন যে কবি সারা জীবন তার অজস্র প্রসঙ্গে তার উল্লেখ করেছেন। যোগ্য স্বামীর পতিব্রতা সহধর্মিনী হয়ে উঠেছিলেন কাদম্বরী; তাদের গৃহে গুনীসমাগম নিত্যদিনের ঘটনা ছিল। এই মহিলাকে স্মরণ করে স্বামীর বন্ধু কবি বিহারীলাল চক্রবর্তী তার সাধের আসন কাব্যের নামকরণ করেছিলেন। রবীন্দ্রনাথ তার এই বৌঠানকে উৎসর্গ করেছিলেন একাধিক গ্রন্থ এবং তাকে স্মরণে রেখে রচনা করেছেন বহু গান।
পরিতাপের বিষয়, কাদম্বরী দেবী পঁচিশ বছর বয়সে ১৮৮৪ সালের ১৯ এপ্রিলে আত্মহত্যা করেন, যা নিয়ে ঠাকুর পরিবার রহস্যজনকভাবে গোপনীয়তার প্রশ্রয় নেয়। রবীন্দ্রনাথ এই মর্মান্তিক শোক সারা জীবন ভুলতে পারেন নি।
জ্যোতিরিন্দ্রনাথ স্ত্রীর মৃত্যুর পর ক্রমে নিজেকে গুটিয়ে নেন এবং মেজদা সত্যেন্দ্রনাথের পরিবারের সাথে ঘনিষ্ঠ হয়ে ওঠেন। নিজের কোন সন্তান না থাকায় সত্যেন্দ্রনাথের সন্তানদের সান্নিধ্য তিনি উপভোগ করতেন। শেষ পর্যন্ত তিনি কলকাতা ছেড়ে চলে যান, বিহার প্রদেশের রাঁচির মোরাবাড়ি পাহাড়ে একটি বাড়ি তৈরি করে বসবাস করতে থাকেন এবং নির্জনবাসে জীবন কাটিয়ে দেন।
মৃত্যু
রাঁচিতেই ৭৬ বছর বয়সে প্রায় লোকচক্ষুর অন্তরালে থেকে এই প্রতিভাদীপ্ত পুরুষ পরলোক গমন করেন ১৯২৫ সালের ৪ঠা মার্চ।
সাহিত্য
জ্যোতিরিন্দ্রনাথের ঐতিহাসিক নাটকগুলো হল: পুরু-বিক্রম (১৮৭৪), সরোজিনী (১৮৭৫), অশ্রুমতী (১৮৭৯), স্বপ্নময়ী (১৮৮২)। হাস্যরসাত্মক নাটকগুলো হল: কিঞ্চিৎ জলযোগ (১৮৭৩), এমন কর্ম আর ক'রব না (১৮৭৭), হঠাৎ নবাব (১৮৮৪), অলীক বাবু (১৯০০)। অনুবাদসমূহ হল: কালিদাসের অভিজ্ঞানশকুন্তলম্, মালবিকাগ্নিমিত্র, বিক্রমোর্ব্বশী, ভবভূতির মালতী-মাধব ও উত্তর-চরিত, শূদ্রকের মৃচ্ছকটিকম্, মার্কাস অরিলিয়সের আত্মচিন্তা, শেক্সপিয়ারের জুলিয়াস সিজার, বাল গঙ্গাধর তিলকের শ্রীমদ্ভগবদগীতারহস্য অথবা কর্ম্মযোগশাস্ত্র।
প্রোগ্রামিং ভাষা তত্ত্ব
প্রোগ্রামিং ভাষা তত্ত্ব (সাধারণত PLT হিসাবে পরিচিত) কম্পিউটার বিজ্ঞানের একটি শাখা যা অঙ্কণ বা নকশা বাস্তবায়ন, বিশ্লেষণ, বৈশিষ্ট্য প্রদান, প্রোগ্রামিং ভাষা'র শ্রেণিবিভাগ এবং তাদের স্বতন্ত্র বৈশিষ্ট্যের সাথে সম্পর্কিত। এটি কম্পিউটার বিজ্ঞান বিভাগের সাথে সম্পর্কিত যা গণিতˌ সফটওয়ার ইঞ্জিনিয়ারিং এবং ভাষাবিজ্ঞান ইত্যাদির উপর নির্ভর করে এবং এদেরকে প্রভাবিত করে। এটি যথাযথভাবে স্বীকৃত কম্পিউটার বিজ্ঞানের একটি শাখা এবং একটি সক্রিয় গবেষণা ক্ষেত্রˌযার ফলাফল অনেক সাময়িক পত্রিকা, যেগুলো PLT-তে উৎসর্গিত, পাশাপাশি সাধারণ কম্পিউটার বিজ্ঞানে এবং প্রকৌশল প্রকাশনায় প্রকাশিত হয়।
ইতিহাস
যেকোনো উপায়ে প্রোগ্রামিং ভাষা তত্ত্বের ইতিহাস নিজেদের প্রোগ্রামিং ভাষার উন্নয়নের থেকেও এগিয়ে।আলোন্‌জো চার্চ এবং স্টিফেন কোলে ক্লিনি ১৯৩০ দশকের দিকে ল্যামডা ক্যালকুলাস এর উন্নয়ন সাধন করেছিলেন যেটিকে কেউ কেউ মনে করেন বিশ্বের প্রথম প্রোগ্রামিং ভাষাˌ যদিও এটির উদ্দেশ্য ছিল মডেল গুনতি কিন্তু তার থেকেও বেশি ছিল প্রোগ্রামারদের জন্য একটি কম্পিউটার সিস্টেমের আলগোরিদিম বর্ণনা করা।ল্যামডা ক্যালকুলাস এর উপর পাতলা আবরণ প্রদান করে অনেক আধুনিক ফাংশনভিত্তিক প্রোগ্রামিং ভাষা বর্ণিত হয়েছে এবং অনেকেই এর পরিপ্রেক্ষিতে সহজেই এর শর্তাবলী বর্ণনা করেছেন।
তারপর থেকে প্রোগ্রামিং ভাষা তত্ত্বের ইতিহাসে আরো কিছু গুরুত্বপূর্ণ ঘটনাঃ
ড্রিউ রোকোস
ড্রিউ রোকোস হলেন একজন অস্ট্রেলীয় কৌতুক অভিনেতা যিনি ২০০০ মেলবোর্ন ইন্টারন্যাশনাল কমেডি ফেস্টিভ্যালের র কমেডি প্রতিযোগিতা এবং এডিনবার্গ কমেডি ফেস্টিভ্যালের সো ইউ থিঙ্ক ইউ আর ফানি প্রতিযোগিতা উভয়ই জিতেছেন।
দশাচিত্র
দশাচিত্র হলো ভৌত রসায়ন, প্রকৌশল, খনিজবিদ্যা এবং বস্তু বিজ্ঞানে ব্যবহৃত এমন এক ধরনের চার্ট যা বিভিন্ন অবস্থা (চাপ, তাপমাত্রা, আয়তন, ইত্যাদি) দেখাতে সক্ষম যেখানে তাপবিদ্যুৎ সংক্রান্ত পৃথক দশা (যেমন শক্ত, তরল বা বায়বীয় রাজ্যগুলি) থাকে এবং ভারসাম্য বজায় রাখে।
পর্যালোচনা
একটি দশাচিত্রের সাধারণ উপাদান হলো ভারসাম্য রেখা বা দশার সীমানা রেখা, এ রেখাগুলি নির্দেশ করে যে একাধিক দশা ভারসাম্যে থাকতে পারে। সাম্যক্রমের লাইনে দশার রূপান্তর ঘটে। সাধারণ ঘটনা হওয়া সত্ত্বেও, মেটাস্টেবল দশাগুলো দশাচিত্রে দেখানো হয় না, কারণ এরা এগুলি ভারসাম্যপূর্ণ দশা নয়।
ত্রৈধবিন্দু দশাচিত্রের কিছু বিন্দু যেখানে ভারসাম্যের লাইনগুলি ছেদ করে। ত্রৈধবিন্দু এমন শর্ত চিহ্নিত করে যেখানে তিনটি পৃথক দশা থাকতে পারে। উদাহরণস্বরূপ, পানির দশাচিত্রে একক তাপমাত্রা এবং চাপের সাথে মিলিত একটি ত্রৈধবিন্দু রয়েছে যেখানে স্থিতিশীল ভারসাম্যপূর্ণ স্থানে ভারী, তরল এবং বায়বীয় পানি সহাবস্থান করতে পারে ( 273.16 কেলভিন  আংশিক বাষ্প চাপ pressure611.657 )।
সলিডাস হ'ল এমন তাপমাত্রা যার নীচে পদার্থ স্থিতিশীল থাকে। লিকুইডাস হলো এমন তাপমাত্রা যার উপরে পদার্থ তরল অবস্থায় স্থিতিশীল থাকে। সলিডাস এবং লিকুইডাস এর মধ্যে একটি ফাঁক থাকতে পারে; ব্যবধানের মধ্যে পদার্থটিতে স্ফটিক এবং তরল (" স্লারি " এর মতো) মিশ্রণ থাকে।
কার্যকারী তরলগুলি প্রায়শই তাদের দশা চিত্রের আকারের ভিত্তিতে শ্রেণিবদ্ধ করা হয়।
চাপ বনাম তাপমাত্রা
থাম্ব|310x310পিক্সেল| একটি সাধারণ দশাচিত্র। সবুজ রেখাটি বেশিরভাগ পদার্থের জন্য প্রযোজ্য; বিন্দুযুক্ত সবুজ রেখা পানির ব্যতিক্রমী আচরণ দেয়। সবুজ রেখাগুলি [[গলনাঙ্ক|হিমশীতল এবং নীল রেখাকে স্থানাঙ্ক চিহ্নিত করে, এটি চাপের সাথে কীভাবে পরিবর্তিত হয় তা দেখায়।]] সরলতম দশা চিত্রে একটি সাধারণ পদার্থ-এর চাপ তাপমাত্রা দেখানো হয়, যেমনঃ পানি । অক্ষগুলি চাপ এবং তাপমাত্রার সাথে মিলিত হয়। দশাচিত্রটি চাপ-তাপমাত্রার জায়গাতে, কঠিন, তরল এবং গ্যাসের তিনটি স্তরের মধ্যে ভারসাম্য বা দশার সীমানার লাইনগুলি দেখায়।
দশা চিত্রের বক্ররেখা সেই বিন্দুগুলি দেখায় যেখানে মুক্ত শক্তি অবিশ্লেষক হয়ে যায়: স্থানাঙ্কগুলির সাথে তাদের সম্পর্ক (উদাহরণস্বরূপ তাপমাত্রা এবং চাপ) বিরতিহীনভাবে (আকস্মিকভাবে) পরিবর্তিত হয়। উদাহরণস্বরূপ, বরফ দিয়ে ভরা একটি ধারকের তাপ ধারণ ক্ষমতা হঠাৎ করে বদলে যাবে কারণ ধারকটি গলানোর সময় উত্তপ্ত হয়ে গেছে। মুক্ত শক্তি বিশ্লেষণযোগ্য যেখানে উন্মুক্ত স্থান একক পর্বের অঞ্চলের সাথে মিলে যায়। একক দশাঅঞ্চলগুলি অ বিশ্লেষণাত্মক আচরণের রেখার দ্বারা পৃথক করা হয়, যেখানে পর্বের ক্রান্তিকাল ঘটে, যাকে দশা সীমানা বলা হয়।
ডানদিকের ডায়াগ্রামে তরল এবং গ্যাসের মধ্যে দশার সীমানা অনির্দিষ্টকালের জন্য চলবে না। পরিবর্তে, এটিকে ক্রিটিকাল পয়েন্ট বলা হয় যা দশা চিত্রের এক পর্যায়ে শেষ হয়। এটি এই সত্যটি প্রতিফলিত করে যে, অত্যন্ত উচ্চ তাপমাত্রা এবং চাপের সময় তরল এবং বায়বীয় পর্যায়গুলি অবিচ্ছিন্ন হয়ে যায়, যা সুপারক্রিটিকাল তরল হিসাবে পরিচিত। জলে, ক্রিটিকাল পয়েন্টটি প্রায় Tc =, pc = ২২.০৬৪ মেগা প্যাসকেল (২১৭.৭৫ atm) এবং ρc= ৩৫৬ কেজি / মি 3 ।
তরল – গ্যাস ক্রিটিকাল বা সঙ্কট বিন্দুর অস্তিত্ব একক দশার অঞ্চলগুলিকে লেবেল করার ক্ষেত্রে সামান্য অস্পষ্টতা দেখা যায়। তরল থেকে বায়বীয় অবস্থায় যাওয়ার সময়, সাধারণত দশার সীমানা অতিক্রম করা হয়, তবে এমন একটি পথ ও বেছে নেওয়া সম্ভব হয় যা ক্রিটিকাল বিন্দুর ডানদিকে গিয়ে কখনও সীমানা অতিক্রম করে না। সুতরাং, তরল এবং বায়বীয় দশাগুলো একে অপরের মধ্যে অবিচ্ছিন্নভাবে মিশ্রিত হতে পারে। কঠিন – তরল পর্যায়ের সীমানাটি কেবলমাত্র ক্রিটিকাল বিন্দুতে শেষ হতে পারে যদি কঠিন এবং তরল দশাগুলোর মধ্যে একই প্রতিসাম্য গ্রুপ থাকে ।
dP/dT এর ঢাল এর মান ক্লসিয়াস-ক্ল্যাপিরন সমীকরণ দ্বারা প্রকাশ করা যায়, ফিউশন (গলানো)র ক্ষেত্রে।
যেখানে ΔHfus হ'ল ফিউশন তাপ যা সর্বদা ধনাত্মক এবং ΔVfus হ'ল ফিউশনটির আয়তন পরিবর্তন। বেশিরভাগ পদার্থের জন্য ΔVfus ধণাত্মক যাতে ঢালটি ধনাত্মক হয়। তবে পানি এবং অন্যান্য ব্যতিক্রমগুলির জন্য, ΔVfus ঋণাত্মক থাকে।
অন্যান্য তাপগতীয় বৈশিষ্ট্য
তাপমাত্রা এবং চাপ ছাড়াও অন্যান্য তাপগতীয় বৈশিষ্ট্য দশাচি্ত্রে দেখানো যেতে পারে। এই ধরনের তাপগতীয় বৈশিষ্ট্যের উদাহরণের মধ্যে নির্দিষ্ট আয়তন, নির্দিষ্ট এনথালপি বা নির্দিষ্ট এনট্রপি অন্তর্ভুক্ত থাকে । উদাহরণস্বরূপ, পানি / বাষ্পের জন্য বা একটি রেফ্রিজারেন্টের জন্য তাপমাত্রা বনাম এনট্রপি (T vs. s) ব্যবহার করে বিভিন্ন তাপগতীয় চক্র চিত্রিত করা হয় যেমনঃ  কার্নোট চক্র, র‍্যাঙ্কিন চক্র বা বাষ্প-সংক্ষেপণ রেফ্রিজারেশন চক্র ।
যে কোনও দুটি তাপগতীয় পরিমাণ দ্বিমাত্রিক ডায়াগ্রামের অনুভূমিক এবং উল্লম্ব অক্ষে দেখানো যায়। অতিরিক্ত তাপগতীয় পরিমাণ বর্ধিত লাইনের সিরিজ হিসাবে বর্ণনা করা হয় - বাঁকা, সোজা, বা বাঁকা এবং সোজা সংমিশ্রণে। এই সম- লাইনগুলির প্রত্যেকটি একটি করে নির্দিষ্ট ধ্রুবমানে তাপগতীয় পরিমাণকে প্রকাশ করে।
ত্রি-মাত্রিক ডায়াগ্রাম
থাম্ব|279x279পিক্সেল| p–v–T নির্দিষ্ট পরিমাণ বিশুদ্ধ পদার্থের জন্য, ত্রি-মাত্রিক ডায়াগ্রাম ত্রি-মাত্রিক (থ্রিডি) চিত্রে তিনটি তাপগতীয় পরিমাণ দেখানো সম্ভব।  উদাহরণস্বরূপ, একটি উপাদানের জন্য, ত্রি-মাত্রিক কার্টেসিয়ান স্থানাঙ্ক চিত্রে এক অক্ষে তাপমাত্রা, দ্বিতীয় অক্ষে চাপ  এবং তৃতীয় অক্ষে নির্দিষ্ট আয়তন (v ) দেখানো হচ্ছে। এ জাতীয় ত্রি-মাত্রিক চিত্রকে কখনও কখনও p–v–T ডায়াগ্রাম বলে। ভারসাম্যতার শর্ত বক্র তলে দেখানো হয়। ত্রি-মাত্রিক (থ্রিডি) চিত্রে বক্রতলগুলো দ্বারা কঠিন, তরল এবং বাষ্পের পৃথক ও একত্রিত দশা (যেখানে তরল-কঠিন এবং বাষ্প-তরল এবং কঠিন-বাষ্পের ভারসাম্য থাকে) প্রদর্শিত হয়। ত্রিরেখা বলে পৃষ্ঠতলে একটি লাইন থাকে যেখানে কঠিন, তরল এবং বাষ্প সকলেই ভারসাম্য বজায় রাখতে পারে। ক্রিটিকাল পয়েন্ট ত্রি-মাত্রিক দশা চিত্রের তলদেশেও বিন্দু হিসেবে দেখানো যায়।
পানির জন্য, ত্রি-মাত্রিক p–v–T চিত্রটি এখানে দেখা যাচ্ছে: একটি অরোগ্রাফিক প্রক্ষেপণ এর মাধ্যমে ত্রিমাত্রিক চিত্রে উল্লম্ব এবং অনুভূমিক অক্ষে চাপ এবং তাপমাত্রা দেখানো হচ্ছে। এটি বানানোর পরে, কঠিন – বাষ্প, কঠিন – তরল এবং তরল – বাষ্পের উপরিভাগ ত্রৈধ বিন্দুতে মিলিত হয় যা  অর্থোগ্রাফিক প্রক্ষেপণে ত্রৈধ রেখায় এসে ভেঙে যায়।
বাইনারি বা দ্বি মিশ্রণ
সাধারণভাবে, দু'রকম খাদের দশাচিত্র দেখানো হয়ঃ ১। প্রতিস্থাপক খাদ, ২। অন্তর্বর্তী খাদ।
প্রতিস্থাপক খাদে কোনো একক কোষের কেলাসবিন্দুতে সাধারণ কোনো পরমানুর পরিবর্তে অন্য কোনো পরমানু বসে যায়। উদাহরণঃ কপারের সাথে টিন বা জিঙ্ক যোগ করে ব্রোঞ্জ বা ব্রাস তৈরি।
অন্তর্বর্তী খাদে একক কোষের কেলাসের মধ্যবর্তী কোনো ফাঁকা স্থানে কোনো একটি পরমাণু বসে যায়। উদাহরণঃ ইস্পাত তৈরির সময় লোহাতে কার্বনের উপস্থিতি। বাম|থাম্ব|250x250পিক্সেল| আয়রন – আয়রন কার্বাইড (Fe – Fe 3 C) ফেজ ডায়াগ্রাম। কার্বন উপস্থিত থাকার পরিমাণ এবং তাপমাত্রা দ্বারা লোহা কার্বন খাদের দশাকে সংজ্ঞায়িত করা হচ্ছে এবং এর ফলে তার ভৌত বৈশিষ্ট্য এবং যান্ত্রিক বৈশিষ্ট্যগুলি ও আলোকপাত করা হচ্ছে। কার্বনের % লৌহঘটিত খাদের ধরন নির্ধারণ করে: লোহা, ইস্পাত বা ঢালাইকৃত লোহা ডান|থাম্ব|250x250পিক্সেল| বাইয়ারি সিস্টেমের জন্য একটি দশাচিত্র, যা ইউটেকটিক পয়েন্ট প্রদর্শন করে। এক প্রকার দশাচিত্রে দুটি পদার্থের আপেক্ষিক ঘনত্ব বনাম তাপমাত্রার বা বাইনারি মিশ্রণ এর ডায়াগ্রাম প্রকাশ করে যাকে বাইনারি দশাচিত্র বলে (ডান দিকে দেখানো হয়েছে)। যেমন একটি মিশ্রণ হতে পারে কঠিন দ্রবণ, ইউটেকটিক বা পেরিটেকটিক ইত্যাদি। এই দু ধরনের মিশ্রণ দু'রকম গ্রাফ প্রদান করে। অন্য ধরনের বাইনারি দশাচিত্রে দুটি উপাদান, অর্থাৎ রাসায়নিক যৌগের মিশ্রণের জন্য একটি স্থানাঙ্ক দশাচিত্র । একটি নির্দিষ্ট চাপ যেমন দুটি বায়ুমণ্ডলীয় চাপে দুটি নির্দিষ্ট উদ্বায়ী উপাদানের জন্য, স্থানাঙ্ক চিত্রে দেখা যাবে তাপমাত্রার উপর নির্ভর করে প্রদত্ত তরলের সাথে বাষ্পের (গ্যাস) গঠনের কী সামঞ্জস্য হয়। একটি সাধারণ বাইনারি স্থানাঙ্ক চিত্রে তাপমাত্রা থাকে উল্লম্ব অক্ষ বরাবর আর অনুভূমিক অক্ষ বরাবর থাকে মিশ্রণের গঠন। ডান|থাম্ব|250x250পিক্সেল| স্থানাঙ্ক ডায়াগ্রাম অ-এজোট্রপিক মিশ্রণের জন্য একটি সাধারণ ডায়াগ্রাম বা চিত্র দেখান হয়েছে যেখানে দুটি কাল্পনিক উপাদান ১ এবং ২ ধরা হয়েছে। বিশুদ্ধ উপাদানগুলির স্থানাঙ্কে দুটি পৃথক বক্ররেখা যুক্ত হওয়ার মানে, সাধারণত তরল সংমিশ্রণে যেমন বাষ্পের সাথে ভারসাম্য থাকে না, বাষ্পের সংমিশ্রণ এ তেমন হয় না। আরও তথ্যের জন্য বাষ্প – তরল ভারসাম্য দেখুন।
উপরে উল্লিখিত দশা চিত্র ছাড়াও আরও কয়েক হাজার সম্ভাব্য ধরন রয়েছে। দশাচিত্রের কয়েকটি প্রধান বৈশিষ্ট্য-এর মধ্যে এমন কিছু মিলিত বিন্দুও পড়ে যেখানে কোনো কঠিন দশা সরাসরি তরলে রূপান্তরিত হয়। পেরিটেকটয়েড নামেও এমন একটি বিন্দু রয়েছে যেখানে শীতল হওয়ার সময় দুটি কঠিন দশা একটি কথিন দশায় একত্রিত হয়। অন্যদিকে, যখন একটি কঠিন দশা শীতল হওয়ার সময় দুটি কঠিন দশায় রূপান্তরিত হয়, তখন তাকে ইউটেকটয়েড বলে।
আয়রন - কার্বন সিস্টেম হলো একটি জটিল দশাচিত্র যা ৭% এর কম কার্বন এর জন্য প্রযোজ্য। ( ইস্পাত দেখুন )।
স্ফটিক
বহুরূপী এবং অবহুরূপী পদার্থের একাধিক স্ফটিক বা নিরাকার দশা রয়েছে, যা কঠিন, তরল এবং গ্যাস দশার অনুরূপে আঁকা যায়। কেন্দ্র|থাম্ব|700x700পিক্সেল| [[:en:Semi-log plot|Log-lin পানির চাপ-তাপমাত্রা দশাচিত্র.
রোমান সংখ্যাগুলি বিভিন্ন বরফ দশার ইঙ্গিত দেয়। ]]
মেসোফেস বা মধ্যদশা
কিছু জৈব পদার্থ কঠিন এবং তরল এর মধ্যে অন্তর্বর্তী কিছু অবস্থা থাকে যাকে মধ্যদশা বলা হয়। মধ্যদশাতে দৃষ্টি আকর্ষণ করা হয়েছে কারণ তারা প্রদর্শন ডিভাইসকে সক্ষম করে এবং তথাকথিত তরল-স্ফটিক প্রযুক্তির মাধ্যমে বাণিজ্যিকভাবে গুরুত্বপূর্ণ হয়ে উঠেছে। দশাচিত্র মধ্যদশার উপস্থিতি বর্ণনা করতে ব্যবহৃত হয়।
সরপেঁচ
সরপেঁচ (سرپیچ/ सरपेच, ফার্সি থেকে), এটি আইগ্রেট নামেও পরিচিত এবং একটি পাগড়ির অলঙ্কার যা উল্লেখযোগ্য হিন্দু, শিখ ও মুসলিম রাজপুত্ররা পরিধান করতো। সর অর্থ "মাথা" বা "সামনে" ও পেঁচ অর্থ "ঘূর্ণি", অর্থাৎ "সরপেঁচ" শব্দের আভিধানিক অর্থ "যা সামনের দিকে (পাগড়ির) ঘূর্ণি করা হয়"। সরপেঁচ পারস্যেও পরিধান করা হতো, যেখানে এটি জিক্কা বা জিকা নামে পরিচিত ছিল, যার অর্থ "ঝুঁটি" বা "থোপা" এবং তুরস্কে যেখানে এটি সোরগুচ নামে পরিচিত ছিল,  একটি নাম যা ফার্সি শব্দ -এর একটি অপভ্রংশ রূপ বলে বিবেচিত।
ভারতে প্রধানত দুটি ধরনের পাগড়ি অলঙ্কার বিদ্যমান: সরপেঁচ ও কালগি (অলঙ্কার)।
উৎপত্তি ও ব্যুৎপত্তি
ভারতে বিভিন্ন ধরনের সরপেঁচ তাদের উৎপাদনের সময়ের উপর নির্ভর করে পাওয়া যায়। এগুলি ষোড়শ ও সপ্তদশ শতকে উত্পাদিত একটি প্লুমের অনুরূপ ও পাগড়ির ডান পাশে পরা হত। এসবের উপাদান উপলক্ষের উপর নির্ভর করে। মূল ষোড়শ শতাব্দীর সরপেঁচ একটি একক ইউনিট ছিল; তারপরে, অষ্টাদশ শতাব্দীতে দুটি পার্শ্ব ইউনিট যোগ করা হয়েছিল। ঊনবিংশ শতাব্দীর মধ্যে বিস্তৃত গয়নাগুলির উপর জোর দেওয়া হয় এবং অর্ধেক পাগড়ি ঢেকে রাখার জন্য যথেষ্ট বড় সরপেঁচ ছিল।
গঠন
এটি সরপেঁচের একটি সাধারণ বর্ণনা। সোনার ভারতীয় সারপেচের মৌলিক কাঠামো সমতল (হামওয়ার)। এটি একটি ধাতুর একক পাত যার ফাঁপা নির্মাণে রত্ন পাথর বসানো হয়েছে। নকশাগুলি সাধারণত প্রতিসম (বা-করিনা) ও রত্নপাথরগুলি সামনের দিকে (রুখ) সেট (জাদাউ) করা হয়। পিছনের দিকটিও চমৎকারভাবে কলাই করা হয়েছে কিন্তু দর্শকের কাছ থেকে লুকানো থাকে। একটি ঊর্ধ্বমুখী ক্রমবর্ধমান একক বিশিষ্ট সারপেচগুলিকে এক কলঙ্গি বলা হয় ও তিনটি অভিক্ষেপযুক্ত সারপেচগুলিকে টিন কালঙ্গি বলা হয়। বেশিরভাগ সারপেচ নিদর্শনগুলি ফুলের প্রকৃতির ও ধারণা করা হয় মুঘল ভারতে বিদ্যমান টেক্সটাইল শব্দভাণ্ডার থেকে ধার করা হয়েছে।
গো শালিক
গোশালিক বা গোবরে শালিক ভারতীয় উপমহাদেশ ও দক্ষিণ-পূর্ব এশিয়ার একপ্রজাতির শালিক যার বৈজ্ঞানিক নাম (Gracupica contra)। এদের সমতলভূমি ও পাহাড়ের পাদদেশে খুব সহজেই দেখা মেলে। ভাতশালিকের মত এরাও মানুষের আশেপাশে থাকতে ভালবাসে। সেকারণে শহরে আর গ্রামেগঞ্জে অতি সহজেই এদের দেখা মিলে যায়। এরা বেশ উচ্চস্বরে ডাকে এবং ডাক বেশ বৈচিত্র্যপূর্ণ ও সুরেলা।
বর্ণনা
গোশালিক সর্বোচ্চ ২৩ সেন্টিমিটার পর্যন্ত লম্বা হয়। এদের ঠোঁট লম্বা এবং হলুদাভ, ঠোঁটের গোড়া লালাচে। কালো পুতির মতো দুটো চোখ এবং চোখের দু’পাশে, দু’ডানার পাশে লম্বা রেখার মতো সাদা পালক এদের আকর্ষণীয় করে তোলে। এদের বুকের পালক সাদা বা সাদাটে, লেজ পুরোটাই কালো রঙের। এছাড়া পিঠ, মাথা, গলার পালকের রং কালো। গোশালিকের স্ত্রী ও পুরুষে কোন ভিন্নতা নেই। অপ্রাপ্তবয়স্ক শালিকের গায়ের রঙ গাঢ় বাদামি। এরা বেশ ধীরলয়ে ওড়ে এবং ওড়ার ধরন অনেকটা প্রজাপতির মত। সম্পূর্ণ শ্বেতকায় গোশালিক দেখা গেছে, তবে তা হয়েছে জিনগত কারণে।
thumb|১৮৯০ সালে জোসেফ স্মিট অঙ্কিত তিনটি উপপ্রজাতির মস্তকচিত্র; G. c. contra (উপরে), G. c. superciliaris (মাঝে) এবং G. c. jalla (নিচে)
স্বভাব
thumb|right|বাসা গোশালিক খড়, শুকনো ঘাস, লতাপাতা ইত্যাদি দিয়ে আগোছালো বাসা বানায়। এরা মূলত পোকা মাকড় খেতেই বেশি ভালবাসে। এদের গোবরে শালিক নামকরণের অন্যতম কারণ এদের গরু, ঘোড়া অন্যান্য পশুর গোবর ঘেঁটে পোকা মাকড় খেতেই দেখা যায় বেশি।
গ্যালারি
File:Pied myna, Chappad Chidi, Mohali, Punjab, India 01.JPG File:Pied Myna, Mohali, Punjab, India.JPG File:Pied myna, Chappad Chidi, Mohali, Punjab, India 02.JPG Asian Pied Starling (Sturnus contra) on Kapok (Ceiba pentandra) in Kolkata W IMG 4513.jpg| Asian Pied Starling (Sturnus contra) preening at Kolkata I IMG 8807.jpg Asian Pied Starling (Sturnus contra) feeding on Kapok (Ceiba pentandra) in Kolkata I IMG 3091.jpg Asian Pied Starling (Sturnus contra) calling at Kolkata I IMG 8809.jpg Asian_Pied_Starling_(Sturnus_contra)-_Adult_feeding_Juveniles_I.jpg Asian Pied Starlings I IMG 8265.jpg Asian Pied Starling I IMG 0231.jpg Pied starling.jpg Asian Pied Starling- enjoying water drops before taking the plunge I IMG 5698.jpg </Gallery>
রাজকুমারী সুরজকালা
রাজকুমারী সুরজকালা মধ্যপ্রদেশ রাজ্যের একজন ভারতীয় রাজনীতিবিদ ছিলেন। তিনি ১৯৫৭ সালের সাধারণ নির্বাচনে বিজয়ী হয়ে মধ্য প্রদেশের বিধানসভায় বুধনী বিধানসভা নির্বাচনী এলাকার প্রতিনিধিত্ব করেছিলেন।
ইমাম হোসেন
মোহাম্মদ ইমাম হোসেন (জন্ম ৫ জানুয়ারি ১৯৮৪) একজন বাংলাদেশী শ্যুটার। ২০০৮ গ্রীষ্মকালীন অলিম্পিকে তিনি বাংলাদেশের প্রতিনিধিত্ব করেন।
সিরাজুল ইসলাম চৌধুরী
প্রাথমিক জীবন
তিনি ২৩ জুন, ১৯৩৬ খ্রিষ্টাব্দে জন্মগ্রহণ করেন মুন্সীগঞ্জ ( প্রাচীন নাম বিক্রমপুর) জেলার শ্রীনগর উপজেলার বাড়ৈখালী গ্রামে। তার বাবার নাম হাফিজ উদ্দিন চৌধুরী ও মা আসিয়া খাতুন। বাবার চাকরিসূত্রে তার শৈশব কেটেছে রাজশাহীতে ও কলকাতায়। পড়াশোনা করেছেন ঢাকার সেন্ট গ্রেগরি স্কুল, নটরডেম কলেজ এবং ঢাকা বিশ্ববিদ্যালয়ে। ইংরেজি সাহিত্যে উচ্চতর গবেষণা করেছেন যুক্তরাজ্যের লীডস বিশ্ববিদ্যালয় এবং লেস্টার বিশ্ববিদ্যালয়ে। পড়াশোনা শেষে দেশে ফিরে এসে ঢাকা বিশ্ববিদ্যালয়ে শিক্ষক হিসেবে যোগ দেন ১৯৫৭ খ্রিষ্টাব্দে।
কর্মজীবন
ঢাকা বিশ্ববিদ্যালয়ের সিনেট কর্তৃক দুবার উপাচার্য হওয়ার জন্য মনোনীত হয়েছিলেন। কিন্তু তিনি প্রত্যাখ্যান করেছেন। তিনি ২০০৩ থেকে ২০০৭ সাল পর্যন্ত দুই মেয়াদে ইউজিসি অধ্যাপক হিসেবে মনোনীত হন। তিনি ঢাকা বিশ্ববিদ্যালয়ের ইংরেজি বিভাগের ইমেরিটাস অধ্যাপক। পত্রিকা সম্পাদনার সঙ্গেও তিনি দীর্ঘদিন ধরে যুক্ত। সম্পাদনা করেছেন ‘পরিক্রমা’, ‘সাহিত্যপত্র’, ‘সচিত্র সময়’, ‘সাপ্তাহিক সময়’, ‘ঢাকা বিশ্ববিদ্যালয় পত্রিকা’, ‘ঢাকা ইউনিভার্সিটি স্টাডিস’ প্রভৃতি। তার সম্পাদনায় নিয়মিত প্রকাশিত হচ্ছে সাহিত্য-সংস্কৃতির পত্রিকা ‘নতুন দিগন্ত’। ‘নতুন দিগন্ত’ প্রগতিশীল, মুক্তচিন্তার মানুষের লেখালেখির জন্য পরিচিত। ভারতের টিপাইমুখ বাঁধ নির্মাণের সিদ্ধান্তেরও প্রতিবাদ করেন অধ্যাপক সিরাজুল ইসলাম চৌধুরী।
পেপসি
পেপসি (Pepsi) একটি জনপ্রিয় কার্বনেট কোমল পানীয়। পেপসিকো কোম্পানি এর উৎপাদনকারী ও বিপনকারী সংস্থা। ১৮৯৮ সালে পেপসি আমেরিকায় 'ব্র্যাডস ড্রিংক' নামে উদ্ভাবন ও পরিচিতি লাভ করে। ১৯০৩ সালের ১৬ জুন থেকে এটি বর্তমান নাম পেপসি ধারণ করে।
উচানা
উচানা (Uchana) ভারতের হরিয়ানা রাজ্যের জিন্দ জেলার একটি শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২১৫ মিটার (৭০৫ ফুট)।
জনসংখ্যার উপাত্ত
ভারতের ২০০১ সালের আদম শুমারি অনুসারে উচানা শহরের জনসংখ্যা হল ১৪,১০০ জন। এর মধ্যে পুরুষ ৫৪% এবং নারী ৪৬%।
এখানে সাক্ষরতার হার ৫৮%। পুরুষদের মধ্যে সাক্ষরতার হার ৬৭% এবং নারীদের মধ্যে এই হার ৪৮%। সারা ভারতের সাক্ষরতার হার ৫৯.৫%, তার চাইতে উচানা এর সাক্ষরতার হার কম।
এই শহরের জনসংখ্যার ১৫% হল ৬ বছর বা তার কম বয়সী।
আবুল কালাম আজাদ (গাইবান্ধার রাজনীতিবিদ)
'''মো. আবুল কালাম আজাদ''' (২৩ আগস্ট ১৯৫৮) বাংলাদেশী রাজনীতিবিদ এবং গাইবান্ধা-৪ আসনের সাবেক সংসদ সদস্য। তিনি ২০১৪ সালে স্বতন্ত্র প্রার্থী হিসেবে সংসদ সদস্য হিসেবে নির্বাচিত হয়েছেন।
জন্ম ও শিক্ষাজীবন
তিনি ১৯৫৮ সালের ২৩শে আগস্ট গাইবান্ধা জেলার গোবিন্দগঞ্জ উপজেলার গুমানীগঞ্জ ইউনিয়নের পার্বতীপুর (ভাটগ্রাম) গ্রামের সম্ভান্ত মুসলিম পরিবারে জন্মগ্রহণ করেন। তার পিতার নাম কাজেম উদ্দিন সরকার এবং তিনি পেশায় একজন শিক্ষক ছিলেন। তার মাতার নাম আম্বিয়া বেগম এবং তিনি একজন গৃহিনী ছিলেন। চার ভাইবোনের মধ্যে তিনি তৃতীয়।
আবুল কালাম আজাদ ১৯৭৪ সালে ফুলপুকুরিয়া উচ্চ বিদ্যালয় থেকে এসএসসি পাশ করেন। ১৯৭৮ সালে রাজশাহী নিউ গভঃ ডিগ্রী কলেজ থেকে এইচএসসি পাশ করেন। রাজশাহী বিশ্ববিদ্যালয় থেকে ১৯৮১ সালে বিএসসি (অনার্স) এবং ১৯৮৩ সালে স্নাতকোত্তর (ভূগোল) সম্পন্ন করেন।
কর্মজীবন
আবুল কালাম আজাদ ১৯৮১ সালে ফুলপুকুরিয়া সবুজ সমিতি প্রতিষ্ঠা করেন এবং সভাপতি হিসাবে দায়িত্ব পালন করেন। ১৯৯০ সালে গোবিন্দগঞ্জ উপজেলা রাজমিস্ত্রি শ্রমিক ইউনিয়ন প্রতিষ্ঠা করেন এবং সভাপতি হিসাবে দায়িত্ব পালন করেন। ১৯৯২ সালে অগ্নিবীণা সংগীত নিকেতন ও সমাজ উন্নয়ন সংস্থা প্রতিষ্ঠা করেন এবং দীর্ঘ সময় নির্বাহী পরিচালক হিসাবে দায়িত্ব পালন করেন। ১৯৯৩ সালে গোবিন্দগঞ্জ ক্রীড়া সংস্থার কোষাধ্যক্ষ হিসাবে দায়িত্ব পালন করেন। ১৯৯৫ সালে ফুলপুকুরিয়া কলেজ প্রতিষ্ঠা করেন এবং অধ্যক্ষ হিসাবে দায়িত্ব পালন করেন। ২০০৬ সালে প্রফেসর্স ক্লাব প্রতিষ্ঠা করেন এবং আহবায়ক হিসাবে দায়িত্ব পালন করেন। ২০০৯ সালে মহিমাগঞ্জ উচ্চ বিদ্যালয়ের ম্যানেজিং কমিটির সভাপতি হিসাবে দায়িত্ব পালন করেন। ২০০৯ সালে শহরগছি মডেল বিদ্যালয় ও মহিলা কলেজের ম্যানেজিং কমিটির সভাপতি হিসাবে দায়িত্ব পালন করেন। ২০১১ সালে নওগাঁ বালিকা উচ্চ বিদ্যালয়ের ম্যানেজিং কমিটির সভাপতি হিসাবে দায়িত্ব পালন করেন। ২০১২ সালে গোবিন্দগঞ্জ বহুমুখী উচ্চ বিদ্যালয়ের ম্যানেজিং কমিটির সভাপতি হিসাবে দায়িত্ব পালন করেন। ২০১৩ সালে বরকত উল্লাহ বালিকা বিদ্যালয়ের ম্যানেজিং কমিটির সভাপতি হিসাবে দায়িত্ব পালন করেন। ২০১৪ সালে গোবিন্দগঞ্জ কলেজের গভনিং বডির সভাপতি হিসাবে দায়িত্ব পালন করেন। ২০১৪ সালে গোবিন্দগঞ্জ মহিলা কলেজের গভনিং বডির সভাপতি হিসাবে দায়িত্ব পালন করেন। ২০১৪ সালে কামদিয়া নুরুল হক কলেজের গভনিং বডির সভাপতি হিসাবে দায়িত্ব পালন করেন। ২০১৫ সালে গোবিন্দগঞ্জ উপজেলা ট্রাক মালিক সমিতির সভাপতি হিসাবে দায়িত্ব পালন করেন। ২০১৬ সালে মরহুম কাজেম উদ্দিন সরকার এতিমখানা প্রতিষ্ঠা করেন। ২০১৬ সালে মহিমাগঞ্জ আলিয়া (কামিল) মাদরাসার গভনিং বডির সভাপতি হিসাবে দায়িত্ব পালন করেন। ২০১৬ সালে বাংলাদেশ কভার্ড ভ্যান ট্রাক পন্য পরিবহন মালিক এসোসিয়েশনের কার্যকরী সভাপতি হিসাবে দায়িত্ব পালন করেন।
রাজনৈতিক জীবন
আবুল কালাম আজাদ ১৯৭২ সালে ছাত্রলীগ (অবিভক্ত) গোবিন্দগঞ্জ ফুলপুকুরিয়া অঞ্চলের সদস্য হিসাবে যোগদান করেন। ১৯৭৩ সালে বাংলাদেশ ছাত্রলীগ গোবিন্দগঞ্জ থানা শাখার সহ-সাধারণ সম্পাদক হিসাবে দায়িত্ব পালন করেন। ১৯৭৬ সালে বাংলাদেশ ছাত্রলীগ (জাসদ) শাখার সভাপতি হিসাবে দায়িত্ব পালন করেন। ১৯৮০ সালে বাংলাদেশ ছাত্রলীগ (বাসদ) রাজশাহী বিশ্ববিদ্যালয় শাখার আহবায়ক হিসাবে দায়িত্ব পালন করেন। ১৯৮০ সালে বাংলাদেশ ছাত্রলীগ (বাসদ) কেন্দ্রীয় কমিটির সদস্য হিসাবে দায়িত্ব পালন করেন। ১৯৮৪ সালে বাংলাদেশ ছাত্রলীগ (বাসদ) কেন্দ্রীয় কমিটির সহ-সভাপতি হিসাবে দায়িত্ব পালন করেন। ১৯৮৬ সালে জাতীয় সমাজতান্ত্রিক দল (জাসদ) গোবিন্দগঞ্জ উপজেলা শাখার সাধারণ সম্পাদক হিসাবে দায়িত্ব পালন করেন। ১৯৯৪ সালে জাতীয় সমাজতান্ত্রিক দল (জাসদ) গাইবান্ধা জেলা শাখার সভাপতি হিসাবে দায়িত্ব পালন করেন। ১৯৯৬ সালে বাংলাদেশ আওয়ামী লীগে যোগদান করেন। ১৯৯৭ সালে বাংলাদেশ আওয়ামী লীগ গাইবান্ধা জেলা শাখার সদস্য হিসাবে অন্তর্ভুক্ত হন। ২০০৮ সালে গোবিন্দগঞ্জ উপজেলা শাখার সদস্য হিসাবে অন্তর্ভুক্ত হন। ২০১৬ সালে থেকে বাংলাদেশ আওয়ামী লীগ গোবিন্দগঞ্জ উপজেলা শাখার সভাপতি হিসাবে দায়িত্ব পালন করে আসছেন।
আবুল কালাম আজাদ ১৯৮৮ সালে গুমানীগঞ্জ পরিষদের চেয়ারম্যান নির্বাচিত হন। ১৯৯২ সালে দ্বিতীয়বারের মত গুমানীগঞ্জ ইউনিয়ন পরিষদের চেয়ারম্যান নির্বাচিত হন। ১৯৯৪ সালে গোবিন্দগঞ্জ ইউসিসি (বিআরডিবি)এর সভাপতি নির্বাচিত হন। ২০০৪ সালে গোবিন্দগঞ্জ পৌরসভার মেয়র নির্বাচিত হন। ২০০৯ সালে গোবিন্দগঞ্জ উপজেলা পরিষদের চেয়ারম্যান নির্বাচিত হন। ২০১৪ সালে নির্বাচনী আসন গাইবান্ধা-৪ থেকে সংসদ সদস্য নির্বাচিত হন। ২০১৪ সাল থেকে ২০১৮ সাল পর্যন্ত স্বরাষ্ট্র মন্ত্রণালয় সম্পর্কিত স্থায়ী কমিটির সদস্য হিসাবে দায়িত্ব পালন করেন। ২০১৫ সালে ঢাকা শহর যানজট নিরসন বাস্তবায়ন কমিটির সদস্য হিসাবে দায়িত্ব পালন করেন।
সেলফি (চলচ্চিত্র)
সেলফি হল একটি আসন্ন ভারতীয় হিন্দি -ভাষা কমেডি-ড্রামা ফিল্ম যা রাজ মেহতা দ্বারা পরিচালিত এবং ধর্ম প্রোডাকশন, পৃথ্বীরাজ প্রোডাকশন, ম্যাজিক ফ্রেম এবং কেপ অফ গুড ফিল্মস দ্বারা প্রযোজিত। ছবিটিতে অক্ষয় কুমার এবং ইমরান হাশমির পাশাপাশি ডায়ানা পেন্টি এবং নুশরাত ভারুচা প্রধান চরিত্রে অভিনয় করেছেন। এটি ২০১৯ সালের মালয়ালম চলচ্চিত্র, ড্রাইভিং লাইসেন্সের রিমেক।
এটি ২৪ ফেব্রুয়ারী ২০২৩ এ প্রেক্ষাগৃহে মুক্তি পায়।
ওকলাহোমা রাজ্য মহাসড়ক-৩০
রাজ্য মহাসড়ক ৩০ (সংক্ষেপে-এসএইচ ৩০) ওকলাহোমা রাজ্যের একটি প্রধান মহাসড়ক। এর যাত্রাপথ হলো রাজ্যের পশ্চিম প্রান্ত দিয়ে দক্ষিণ-উত্তরে ৮৪.৪ মাইল, ইউএস হাইওয়ে ৬২ হোলিস থেকে ডারহাম শহরে,এসএইচ-৩৩ এর ২ মাইল উত্তরে। মহাসড়কটি হারমন, বেকহাম এবং রজার মিল কান্টির মধ্য দিয়ে অতিক্রান্ত হয়। এসএইচ-৩০ মহাসড়কটির উল্লেখযোগ্য কোনো সংযোগকারী সড়ক নেই।
৩১ মার্চ, ১৯৩৬ সালে সর্বপ্রথম সড়কটির এরিখ থেকে সুইটওয়াটার পর্যন্ত সড়ক প্রসারণের কাজ করা হয় এবং এসএইচ-৩০ নাম লাভ করে। ধীরে ধীরে সড়কটির উন্নয়নের কাজ করা হয় এবং ১৯৭০ সালে এটি বর্তমান রাস্তার রূপ ধারণ করে।
রাস্তার বিবরণ
এসএইচ-৩০ সড়কটি, ইউএস-৬২ হোলিস থেকে শুরু হয় এবং হারমন কান্টির দিকে চলে যায়।এটি উওর দিকে ফাঁকেফাঁকে অবস্থিত পাহাড়ের মধ্য দিয়ে অনিবন্ধিত ম্যাকনাইট উপনিবিশের দিকে চলে যায়, এরপ্রায় ৬ মাইল পরেই হোলিস অবস্থিত।পরবর্তীতে ম্যাকনাইট এর উত্তরে মহাসড়কটি রেড নদীর সল্ট ফর্ক অতিক্রম করে।ম্যাকনাইট এর ৯ মাইল উত্তরে এসএইচ-৩০ সড়কটির সাথে এসএইচ-৯ সড়কের সংযোগ হয়। পরবর্তী ২২ মাইল এসএইচ-৩০ সড়কটি ওকলাহোমার পশ্চিম প্রান্ত দিয়ে টেক্সাস রাজ্য সড়কের সাথে সমান্তরালে অতিক্রান্ত হয়, সাধারনত: যেটার অবস্থান মূল সড়কের ৫ মাইল পশ্চিমে। পরবর্তীতে মহাসড়কটি বেকহাম কান্টি অতিক্রম করার আগে রেড নদীর ইলম ফর্ক এর উপর অবস্থিত ২ মাইল লম্বা সেতু অতিক্রম করে।
এরিখ এর ২ মাইল পশ্চিমে এসএইচ-৩০ সড়কটির সাথে আন্তঃরাজ্য ৪০ বিজনেস সড়কের ছেদ হয়।এসএইচ-৩০ সড়কটি শুরু হয় কিছু ব্যবসায়িক বনিবনার মাধ্যমে যেটি কিনা পরবর্তীতে শহরের পূর্ব দিকে চলে যায়। এরিখে,এসএইচ-৩০ সড়কটি আবার উওর দিকে ঘুরে যায়,এরপর আন্তঃরাজ্য ৪০ সড়কের সাথে আন্তঃপরিবর্তন করে রেড নদীর দক্ষিণ ফর্ক অতিক্রম করে এবং অনিবন্ধিত মেফিল্ড অতিক্রম করে।এরিখ হতে আনুমানিক ১৫ মাইল উত্তরে,সুইটওয়াটারে মহাসড়কটির সাথে এসএইচ-১৫২ সড়কের ছেদ হয়।এর পরিপ্রেক্ষিতে সড়কটি রজার মিল কান্টি অতিক্রম করে।
সুইটওয়াটার থেকে সড়কটি উত্তরে এসএইচ-৪৭ পর্যন্ত প্রায় ১৪ মাইল যাত্রা করে,যেটা ৩ মাইল পরে রেয়ডন শহরের সাথে সংযুক্ত হয়।রেয়ডন ছেড়ে এসএইচ-৩০ সড়কটি ব্লেক কেটল ন্যাশনাল গ্রাসল্যান্ড অতিক্রম করে এবং ১২ মাইল উত্তরে এসএইচ-৩৩ এর সাথে সংযুক্ত হয়।এসএইচ-৩৩ অতিক্রম করার পর এসএইচ-৩০ সড়কটি ২ মাইল অতিক্রম করে এবং ডারহামের স্থানীয় টার্মিনাসে পৌছায়।
ইতিহাস
মার্চ ৩১,১৯৩৬ সালে রাজ্য সড়ক ৩০ কে জাতীয় মহাসড়ক ব্যবস্থার অন্তর্ভুক্ত করা হয়।সেই সময়ে এসএইচ-৩০ সড়কটি, ইউএস ৬৬ থেকে শুরু হয়ে সেই সময়ে নামাঙ্কিত এসএইচ-৪১(বর্তমানে এসএইচ-১৫২) সুইটওয়াটারে পৌছায়। একই বছর ১৮ই নভেম্বর সড়কটিকে পশ্চিমে ইউএস-৬৬ পর্যন্ত বর্ধিত করা হয়, পরবর্তীতে দক্ষিণে এর বর্তমান অবস্থানে ইউএ-৬২, হোলিস পর্যন্ত বর্ধিত করা হয়। ১৯৩৭ সালে সর্বপ্রথম এসএইচ-৩০ সড়কের মানচিত্র প্রদর্শন করা হয়।
ঐ বছরেই মহাসড়কটির প্রায় অনেকখানি অংশ জাতীয় মহাসড়ক ব্যবস্থা থেকে বাদ দেওয়া হয়।১৯ অক্টোবর ১৯৩৭ সালে এসএইচ-৯ ও ইউএস-৬৬ সড়কের মধ্যবর্তী অংশ রক্ষনাবেক্ষনের জন্য মহাসড়ক বিভাগ নিয়ে নেয়। এসএইচ-৩০ এখন পর্যন্ত ১৯৩৮ সালের জাতীয় মহাসড়কের মানচিত্রের ন্যায় রয়েছে কিন্তু এর ড্যাশ আকারের রেখাগুলিই বলে দেয় এর রক্ষনাবেক্ষন হয়না। ১৯৪০ সালের সংস্করণে এসএইচ-৩০ সড়কের সম্পূর্ণ অংশ মানচিত্রে উল্লেখ করা হয়নি,শুধুমাত্র এসএইচ-৯ হতে এরিখের পশ্চিমে ইউওএস-৬৬ পর্যন্ত উল্লেখ করা হয়েছে।যার ফলে এসএইচ-৩০ সড়ক দুটি ভাগে বিভক্ত হয়ে যায়, একটি অংশ হলো হোলিস থেকে এসএইচ-৯ পর্যন্ত এবং অপরটি এরিখ ও সুইটওয়াটার এর মধ্যবর্তী অংশ।
১৪ই এপ্রিল ১৯৪১ সালে, এসএইচ-৩০ সড়কের দক্ষিণ প্রান্ত আরো দক্ষিণ দিকে বর্ধিত করা হয়। পরে মহাসড়কটি ইউএস-৬২ ধরে পূর্বে হোলিসের দিকে যাত্রা করে। পরে গ্লাউড নামক স্থানে সড়কটি দক্ষিণ দিকে ঘুরে যায় যেটা আগে ফার্ম থেকে বাজারের রাস্তা নামে পরিচিত ছিল।পরে এই সড়কটি পূর্ব দিকে ঘুরে যায় এবং এসএইচ-৩৪,এসএইচ-৪৪ এল্ডারডোতে গিয়ে শেষ হয়।এই বর্ধিত অংশটিই বর্তমানে এসএইচ-৫ সড়ককে বেষ্টন করে রাখে। জানুয়ারী ১৯৪২ সালে এই বর্ধিত অংশটিই এসএইচ-৩০ সড়ককে এসএইচ-৯০ সড়কে বিভক্ত করে।
এসএইচ-৯ থেকে এরিখ পর্যন্ত সড়ক স্থাপন করার মাধ্যমে ১৩ই আগস্ট ১৯৪৫ সালে দুইভাগে বিভক্ত এসএইচ-৩০ সড়কটিকে পুনরায় একিভূত করা হয়। এই নতুন সড়কটিকে তিন মাস পর ২১শে নভেম্বর উত্তর দিকে কিছুটা বর্ধিত করা হয়।পরবর্তীতে সুইটওয়াটারের উত্তর দিক থেকে রেয়ডন পর্যন্ত সড়কটিকে আবার বর্ধিত করা হয়। ১৯৫৫ সালের ৭ই ফেব্রুয়ারি সড়কটিকে উত্তরে ডারহাম পর্যন্ত বর্ধিত করা হয়।
১৯৫০সালের শেষের দিক থেকে ১৯৬০ সাল পর্যন্ত এসএইচ-৩০ সড়কটি দক্ষিণে টেক্সাস রাজ্য সড়কের দিকে বর্ধিত করা হয়। ১৮ই ফেব্রুয়ারি ১৯৫৮ সালে সড়কটিকে পশ্চিমে ইউএস-৬২ পর্যন্ত বর্ধিত করা হয়,এরপর উত্তর- দক্ষিণ টেক্সাস রাজ্য সড়কের পূর্বে এবং মূল সড়কের ২ মাইল দক্ষিণে বিভক্ত হয়। দক্ষিণ ওকলাহোমা-টেক্সাস বাউন্ডারির রেড নদীর প্রেরারি ডগ টাউন ফর্ক এর উপর অবস্থিত সেতুর উপর মহাসড়কটি শেষ হয়। ২রা মার্চ ১৯৭০ সালে সড়কটি হোলিসের দিকে চলে যায়।
সাম্যুয়েল দ্য শঁপল্যাঁ
সাম্যুয়েল দ্য শঁপল্যাঁ (Samuel de Champlain, ) (আনুমানিক ১৩ আগস্ট ১৫৬৭  – ২৫ ডিসেম্বর ১৬৩৫) ছিলেন একজন ফরাসি ঔপনিবেশিক, নাবিক, মানচিত্রবিদ, নকশাবিদ, সৈনিক, অনুসন্ধানী, ভূগোলবিদ, জাতিতত্ত্ববিদ, কূটনীতিক ও ইতিবৃত্তকার। তিনি অতলান্তিক মহাসাগরে ২১ থেকে ২৯টি সমুদ্রযাত্রা করেন এবং ১৬০৮ সালের ৩ জুলাই কেবেক ও নব্য ফ্রান্সের প্রতিষ্ঠা করেন। কানাডীয় ইতিহাসের একজন গুরুত্বপূর্ণ ব্যক্তিত্ব শঁপল্যাঁ তাঁর অনুসন্ধানকালে প্রথম নির্ভুল উপকূলীয় মানচিত্র তৈরি করেন এবং অসংখ্য ঔপনিবেশিক বসতি স্থাপন করেন।
ঘানায় ধর্মহীনতা
ঘানায় ধর্মহীনতা পরিমাপ করা বেশ কঠিন, কারণ দেশটিতে নিয়মিত জনতাত্ত্বিক জরিপ খুব একটা হয় না এবং উপলব্ধ পরিসংখ্যানগুলোও প্রায় অনেক বছর পুরানো। ঘানার বেশিরভাগ নাগরিক নিজেদেরকে খ্রিস্টান (৭১%) অথবা মুসলিম (১৮%) বলে দাবি করে। ঘানার অনেক নাস্তিকই বিতাড়নের ভয়ে প্রকাশ্যে তাদের বিশ্বাস প্রকাশ করতে ইচ্ছুক নয়। বেশিরভাগ মাধ্যমিক শিক্ষা প্রতিষ্ঠানেরও ধর্মীয় সম্পৃক্ততা রয়েছে। প্রেসবিটেরিয়ান বয়েজ স্কুল, হলি চাইল্ড স্কুল এবং আরও অনেক বিদ্যালয়ের নামের মধ্যেই এটি স্পষ্ট। ঘানায় নাস্তিকরা খুবই সংখ্যালঘু।
২০১০ সালে হওয়া ঘানার জনশুমারিতে দেখা যায় সেখানে মোট জনসংখ্যার ৭১.২% খ্রিস্টধর্ম, ১৭.৬% ইসলাম ধর্ম ও ৫.২% লোকজ ধর্মে বিশ্বাসী এবং ৫.৩% ব্যক্তি ধর্মহীন। অন্যান্য ধর্মগুলোর মধ্যে রয়েছে হিন্দু ধর্ম, বৌদ্ধ ধর্ম এবং নিছিরেন বৌদ্ধধর্ম, তাওবাদ, সকা গাক্কাই, শিন্তৌ ধর্ম এবং ইহুদি ধর্ম।
ঘানার সমস্ত নাগরিকই কোন না কোন ধর্ম পালন করে, এই সাধারণভাবে স্বীকৃত দৃষ্টিভঙ্গির বিপরীতে কিছু স্পষ্টবাদী নাস্তিক, মুক্তচিন্তাবিদ এবং সংশয়বাদীদের একটি ছোট দল রয়েছে যারা হিউম্যানিস্টস অ্যাসোসিয়েশন অব ঘানা নামে একটি মানবতাবাদী দল গঠন করেছে। দলটি ২০১২ সালের নভেম্বর মাসে একটি মানবতাবাদী সম্মেলনের আয়োজন করে যা ঘানায় মানবতাবাদের অগ্রগতির সাথে সম্পর্কিত বিষয়গুলি নিয়ে আলোচনা করার জন্য সারা বিশ্বের মানবতাবাদীদের একত্রিত করেছিল।
মানহাইম-হাইডেলবার্গ আন্তর্জাতিক চলচ্চিত্র উৎসব
মানহাইম-হাইডেলবার্গ আন্তর্জাতিক চলচ্চিত্র উৎসব (জার্মান: Internationales Filmfestival Mannheim-Heidelberg) হল একটি বার্ষিক চলচ্চিত্র উৎসব, যা যৌথভাবে জার্মানির বাডেন ভুটেমবের্গের মানহাইম ও হাইডেলবার্গ শহরে অনুষ্ঠিত হয়। উৎসবটি ১৯৫২ সালে প্রবর্তিত হয়।
ঘানায় ধর্মহীনতা
২০১৪ সালের ডিসেম্বরে একই সংস্থা দ্বিতীয় আন্তর্জাতিক মানবতাবাদী সম্মেলনের আয়োজন করেছিল। এতে মানবতাবাদের সাথে প্রাসঙ্গিক অতিরিক্ত বিষয় যেমন নারীবাদ, পশ্চিম আফ্রিকায় জাদুবিদ্যার অভিযোগ এবং মানবতাবাদী অনুষ্ঠানের উপর আলোচনা যুক্ত ছিল। বর্তমানে প্রতিষ্ঠানটির প্রায় পঞ্চাশ জন সদস্য রয়েছে। সমিতিটিকে আনুষ্ঠানিকভাবে নিবন্ধন করার এবং নাগরিক সমাজে এটিকে আরও বিস্তৃতভাবে পরিচিত করার জন্য এখনও কাজ চলছে।
প্রকাশ্যে নাস্তিকতা বা ধর্মীয় বিদ্বেষের দাবি জনসাধারণের ক্ষোভের কারণ হতে পারে। এর একটি উদাহরণ হতে পারে জনপ্রিয় হিপলাইফ শিল্পী এমজবেল কর্তৃক যখন যিশুকে নকল বলার ঘটনাটি।
মানহাইম-হাইডেলবার্গ আন্তর্জাতিক চলচ্চিত্র উৎসব
ইতিহাস
মানহাইম-হাইডেলবার্গ আন্তর্জাতিক চলচ্চিত্র উৎসব ১৯৫২ সালে প্রথম অনুষ্ঠিত হয়। এটি বার্লিন চলচ্চিত্র উৎসবের পর জার্মানির দ্বিতীয় প্রাচীনতম চলচ্চিত্র উৎসব। ১৯৯৪ সাল থেকে এটি যৌথভাবে মানহাইম ও হাইডেলবার্গ শহরে অনুষ্ঠিত হয়। উৎসবটি প্রতি বছর নভেম্বর মাসে অনুষ্ঠিত হয়। প্রতি বছর ৫০০ পেশাদার অংশগ্রহণকারী ও ৬০০,০০০ দর্শক এতে যোগদান করেন।
এই উৎসবে আন্তর্জাতিক নতুন চলচ্চিত্র নির্মাতাদের কাজকে প্রাধান্য দেওয়া হয় এবং গুণগত মান ঠিক রাখার লক্ষ্যে অন্য কোন প্রতিযোগিতায় প্রদর্শিত হওয়া চলচ্চিত্র এই উৎসবে প্রদর্শিত হয় না।
ইয়ারটল দ্যা টার্টল অ্যান্ড অদ্যার স্টোরিস
ইয়ার্টল নামের কচ্ছপ ও অন্যান্য গল্প (ইংরেজিঃ Yertle the Turtle and Other Stories) একটি ইংরেজি ভাষায় রচিত চিত্রপুস্তক সঙ্কলন। সঙ্কলনটির লেখক থিওডোর সুস গাইসল, যিনি “ডক্টর সুস” ছদ্মনামে বহুল পরিচিত। র‍্যান্ডম হাউজ এপ্রিল ১২, ১৯৫৮-এ বইটি প্রথম প্রকাশ করে, এবং এটি ডঃ সুস লিখেন তাঁর নিজস্ব শৈলীতে যার নাম অ্যানাপেস্টিক টেট্রামিটার (anapestic tetrameter)। যদিও এতে তিনটি ছোট গল্প রয়েছে, তথাপি এটি এর প্রথম গল্প “ইয়ার্টল নামের কচ্ছপ” (Yertle the Turtle) এর জন্যই বেশি পরিচিত। গল্পটিতে পুকুরের রাজা ইয়ার্টল তার প্রজাদের উপর দাঁড়িয়ে চাঁদ ছাড়িয়ে আকাশ ছুঁতে চান, কিন্তু সবার নিচে থাকা কচ্ছপটি ঢেকুর গিললে রাজা পড়ে গিয়ে কাদায় মাখামাখি হন এবং সেই সাথে পতন হয় তার রাজত্বের।
বইটিতে “ঢেকুর” (burp) শব্দটি ব্যবহার করা হয়েছে, যা তখনকার দিনে অমার্জিত বলে গণ্য হতো। তথাপি এটি ১ মিলিয়নের (১০ লক্ষ) বেশি কপি বিক্রি হয়। ২০০১ সালে বইটি পাবলিশার্স উইকলির সর্বকালের সবচেয়ে বেশি বিক্রিত শিশুদের বই এর তালিকায় ১২৫ নম্বরে স্থান পায়।
"ইয়ার্টল নামের কচ্ছপ" (Yertle the Turtle)
গল্পটি পুকুরের রাজা ইয়ার্টল নামের একটি কচ্ছপকে ঘিরে। ইয়ার্টল তার রাজত্ব নিয়ে খুশী ছিল না। তাকে বসতে হতো একটি ছোট পাথরের সিংহাসনে। সে সিদ্ধান্ত নিল তার রাজত্বকে প্রসারিত করার। তাই, সে অন্যান্য কচ্ছপদের হুকুম দিল তার নিচে গাদা হতে যাতে সে একে একে সবার উপরে উঠতে পারে এবং অনেক দূর পর্যন্ত দেখতে পারে তার রাজত্ব প্রসার করার লক্ষ্যে। কিন্তু, গাদা হওয়া কচ্ছপরা সবাই খুব ব্যথা পাচ্ছিল এবং সবচেয়ে বেশি ব্যথা পাচ্ছিল ম্যাক নামে কচ্ছপটি যে ছিল সবার নিচে। ম্যাক ইয়ার্টলের কাছে একটু বিশ্রাম চাইলে সে তাকে ধমক দিয়ে চুপ থাকতে বলল। তারপর ইয়ার্টল সিদ্ধান্ত নিল আরো বেশি কচ্ছপ এই গাদায় যোগ করতে যাতে সে আরো দূরে দেখতে পারে। ক্ষুধার্ত, ক্লান্ত ও প্রচন্ড ব্যথায় ভুগতে থাকা ম্যাক দ্বিতীয়বারের মত বিশ্রাম চাইল। কিন্তু, আবারো ইয়ার্টল তাকে ধমক দিয়ে চুপ থাকতে বলল। তারপর ইয়ার্টল দেখল তার উপর দিয়ে রাতের আকাশে চাঁদ উঠছে। তখন সে খুব খেপে গেল কারণ সে বিশ্বাস করতে পারছিল না যে তার মত রাজার উপরে কিছু থাকতে পারে, এবং সে আরো কচ্ছপকে ডাকল তার গাদায় যোগ দিতে। কিন্তু, তার হুকুমের আগেই ম্যাক ঠিক করল অনেক হয়েছে সে আর সহ্য করতে পারছে না। সে একটা ঢেকুর তুলল। ঢেকুরের ফলে গাদার কচ্ছপরা পড়ে যেতে লাগল এবং সবার উপরে থাকা রাজ ইয়ার্টল পুকুরে পড়ে কাদায় মাখামাখি হয়ে গেল। সিংহাসনহীন রাজা হয়ে গেলে “কাদার রাজা” এবং সেই সাথে সব কচ্ছপরা হয়ে গেল মুক্ত।
"গার্ট্রুড ম্যাকফায" (Gertrude McFuzz)
দ্বিতীয় গল্পটি একটি মেয়ে পাখি গার্ট্রুড ম্যাকফাযকে ঘিরে। গার্ট্রুডের শুধু একটি সাধারণ পাখার লেজ, তাই সে লোলা লী লু-কে ঈর্ষা করে কারণ লোলার আছে দু’টি পাখার লেজ। তাই সে তার কাকা ডক্টর ডেইকের শরণাপন্ন হয় কীভাবে তার লেজ বড় করা যায় তা জানতে। তার ডাক্তার কাকা তাকে জানায় যে তার লেজ বড় করার প্রয়োজন নেই কারণ তার তার প্রজাতীর জন্য ঠিকই আছে। এটা শুনে লোলা ভীষণভাবে ক্ষেপে যায়। তখন ডাক্তার ডেইক উপায়ন্তর না দেখে তাকে জানায় কোথায় সে বেরী ফল পেতে পারে, যা খেলে তার লেজ বড় হবে। গার্ট্রুড বেরী খুঁজে পায় এবং প্রথম বেরীটি খাওয়ার পর তার লেজ ঠিক লোলা লুর লেজের সমান হয় যায়। তারপর লোভ তার উপর এসে ভর করে। এখন সে লোলাকেও ছাড়িয়ে যেতে চায়, তাই সে গাছের সবগুলো বেরীই খেয়ে ফেলে। এর ফলে তার লেজ এক বিশাল আকৃতি ধারণ করে। পাখার ওজনে সে আর উড়তে পারে না, এমনকি দৌড়াতে কিংবা হাঁটতেও পারে না। সে খুব ভয় পায় এবং পাহাড়ের উপরে বসে চিৎকার করতে থাকে। তার কাকা তার চিৎকার শুনে অন্যান্য পাখিদের ডেকে তাকে উদ্ধার করতে পাঠায়। সব পাখিরা মিলে তাকে বয়ে বাসায় নিয়ে আসে এবং কয়েক সপ্তাহ ধরে তার লেজের পাখাগুলি একে একে ছুটিয়ে ফেলে। এতে সে খুব ব্যথা পায়। যদিও এখন তার লেজে শুধু একটি পাখাই আছে, এটাই তার জন্য যথেষ্ট কারণ এখন সে আরো বুদ্ধিমান।
"বড় অহঙ্কার" (The Big Brag)
তৃতীয় এবং শেষ গল্পটি একটি খরগোশ ও একটি ভালুককে ঘিরে। তারা দু’জনেরই গর্ব যে তারা সবচেয়ে উন্নতমানের পশু ক্রমান্বয়ে তাদের শ্রবণ এবং ঘ্রাণ ক্ষমতার জন্য। কিন্তু, তাদের দু’জনকেই খর্ব করে একটি কেঁচো যে বলে যে সে সারা পৃথিবী দেখতে পায়, এবং সে তার পাহাড়ের উপর দেখতে পায় একটি খরগোশ ও একটি ভালুককে যাদের সে অভিহিত করে “সারা পৃথিবীতে সবচেয়ে বড় দুই বোকা” হিসেবে।